# data[].attributes.headline
ขับบทกลอนต้อนรับนายกฯ ตู่ 

# data[].attributes.subject
ขับบทกลอนต้อนรับนายกฯ ตู่ 

# data[].attributes.body
เด็กนักเรียนจาก โรงเรียนวัดหนอกจิก  โรงเรียนวัดศาลาตึก และ โรงเรียนบ้านห้วยรางเกตุ สังกัดสำนักงานเขตพื้นที่การศึกษาประถมศึกษานครปฐม เขต 1 ให้การต้อนรับนายกฯ ด้วยบทกลอน  .o

ด้วยหยาดเหงื่อ แรงกาย ใจที่สู้

พ่อแม่หนู เลี้ยงวัวนม สมจริงหนา

ส่งนมดิบ ให้สหกรณ์ฯ แปรรูปมา

เป็นนมตรา สหกรณ์ฯ แน่นอนจริง

น้ำนมทุกซอง ล้วนเป็นของดี

ประโยชน์มากมี สร้างภูมิต้านทาน

กระดูกแข็งแรง เป็นแหล่งพลังงาน

ปัญญาแตกฉาน ร่างกายสมบูรณ์

ขอบพระคุณ ท่านนายก รัฐมนตรี

ท่านใจดี จัดสรรงบ ประมาณให้

เด็กทุกคน ดื่มนมฟรี ดีต่อใจ

หนูขอให้ ท่านสานต่อ ขอขอบคุณ

โดยนายกฯ ได้พูดคุยและให้โอวาทแก่เด็ก ๆ “ขอให้ตั้งใจเรียนเพื่อทำความฝันให้เป็นจริง”

ขอขอบคุณภาพข่าวจาก FB ไทยคู่ฟ้า มา ณ โอกาสนี้....

# data[].attributes.attachment_link.title
210261 ร.ร. วัดหนอกจิก ร.ร.วัดศาลาตึก และ ร.ร.บ้านห้วยรางเกตุ ต้อนรับนายกรัฐมนตรี

# data[].attributes.headline
โครงการจิตอาสาพัฒนาค่ายลูกเสือเมืองกำแพงแสน

# data[].attributes.subject
โครงการจิตอาสาพัฒนาค่ายลูกเสือเมืองกำแพงแสน

# data[].attributes.body
วันที่ 22 กุมภาพันธ์  2561  เวลา 08.30 น.   นายไพฑูรย์  อรุณศรีประดิษฐ์  ผู้อำนวยการสำนักงานเขตพื้นที่การศึกษาประถมศึกษานครปฐม เขต1 เป็นประธานในพิธีเปิดและมอบนโยบายแนวทางการดำเนินงานโครงการจิตอาสาพัฒนาค่ายลูกเสือเมืองกำแพงแสน ระหว่างวันที่ 22-23 กุมภาพันธ์ 2561ซึ่งคณะจิตอาสา เป็นข้าราชการและลูกจ้างในสถานศึกษา  ที่มีจิตอาสาร่วมมือกันมาพัฒนาค่ายลูกเสือเมืองเก่ากำแพงแสน    ซึ่งปัจจุบันมีสภาพทรุดโทรม

# data[].attributes.attachment_link.title
220261โครงการจิตอาสาพัฒนาค่ายลูกเสือเมืองเก่ากำแพงแสน

# data[].attributes.headline
โครงการหมู่บ้านรักษาศีล5 ประชารัฐร่วมใจ

# data[].attributes.subject
โครงการหมู่บ้านรักษาศีล5 ประชารัฐร่วมใจ

# data[].attributes.body
วันนี้ วันธรรมสาวนะ จังหวัดนครปฐม โดยสำนักงานพุทธศาสนาจังหวัดนครปฐม จัดโครงการหมู่บ้านรักษาศีล 5 ประชารัฐร่วมใจ นำโดย นายชาญนะ เอี่ยมแสง ผู้ว่าราชการจังหวัดนครปฐม นำข้าราชการทุกส่วนราชการ และประชาชน ทำบุญใส่บาตร ฟังธรรม ณ วัดหนองเสือ อำเภอเมือง จังหวัดนครปฐม ในโอกาสนี้ นางพนิดา เถื่อนถ้ำแก้ว ผอ.กลุ่มอำนวยการ สพป.นครปฐม เขต 1 นายสุริยันต์ สุวรรณทอง ผอ.โรงเรียนบ้านหนองเสือร่วมทำบุญ และให้การต้อนรับคณะผู้ว่าราชการจังหวัดด้วย   โครงการนี้ ได้ดำเนินมาเป็นประจำทุกเดือน ในวันพระ   และในครั้งต่อไป จะดำเนินกิจกรรม ณ วัดห้วยพระ อ.ดอนตูม...จึงขอเรียนเชิญสถานศึกษาบริเวณใกล้เคียงร่วมกิจกรรมทำบุญ ตักบาตร และฟังธรรมเนื่องในวันธรรมสาวนะ

วันพระ หรือ วันธรรมสวนะ หรือ วันอุโบสถ หมายถึง วันประชุมของพุทธศาสนิกชนเพื่อปฏิบัติกิจกรรมทางศาสนาในพระพุทธศาสนาประจำสัปดาห์ หรือที่เรียกกันทั่วไปอีกคำหนึ่งว่า "วันธรรมสวนะ" อันได้แก่วันถือศีลฟังธรรม (ธรรมสวนะ หมายถึง การฟังธรรม) โดยวันพระเป็นวันที่มีกำหนดตามปฏิทินจันทรคติ โดยมีเดือนละ 4 วัน ได้แก่ วันขึ้น 8 ค่ำ, วันขึ้น 15 ค่ำ (วันเพ็ญ), วันแรม 8 ค่ำ และวันแรม 15 ค่ำ (หากเดือนใดเป็นเดือนขาด ถือเอาวันแรม 14 ค่ำ)

# data[].attributes.attachment_link.title
220261ร่วมโครงการหมู่บ้านรักษาศีล5ประชารัฐร่วมใจ@วัดหนองเสือ

# data[].attributes.headline
รองเลขา กพฐ. เยี่ยมให้กำลังใจผู้เข้าแข่งขันและคณะทำงาน (การงานอาชีพ

# data[].attributes.subject
รองเลขา กพฐ. เยี่ยมให้กำลังใจผู้เข้าแข่งขันและคณะทำงาน (การงานอาชีพ

# data[].attributes.body
วันที่ 13 ก.พ.61 วันนี้คณะจัดการแข่งการกลุ่มสาระการงานอาชีพ ได้รับเกียรติจาก นางสาวอุษณีย์ ธโนศวรรย์ รองเลขาธิการคณะกรรมการการศึกษาขั้นพื้นฐาน
(รองเลขาธิการ กพฐ.) นางวัลลา เรือนไชยวงศ์ ผอ. สำนักกิจกรรมนักเรียน และคณะให้เกียรติเข้าเยี่ยมชมและให้กำลังใจนักเรียนที่เข้าแข่งขัน ซึ่งดำเนินการ โดยสำนักงานเขตพื้นที่การศึกษาประถมศึกษานครปฐม เขต 1 และ โรงเรียนวัดทัพหลวง(หลวงพ่อเกิดอุปถัมภ์) ได้รับมอบหมายจาก สพฐ.ให้เป็นคณะกรรมการดำเนินการจัดการแข่งขันกลุ่มสาระการเรียนรู้การงานอาชีพและเทคโนโลยี (การงานอาชีพ) ระหว่างวันที่ 11-13 กุมภาพันธ์ 2561 ณ ศูนย์ประชุมธรรมศาสตร์ รังสิต

# data[].attributes.attachment_link.title
130261แข่งขันศิลปหัตถกรรม(การงานอาชีพ)

# data[].attributes.headline
ผู้ใหญ่ใจดีเยี่ยมให้กำลังใจผู้เข้าแข่งขันการงานอาชีพ

# data[].attributes.subject
ผู้ใหญ่ใจดีเยี่ยมให้กำลังใจผู้เข้าแข่งขันการงานอาชีพ

# data[].attributes.body
วันที่ 12 ก.พ.61 เป็นการแข่งขันจัดสวนถาดแบบแห้ง ป.5-6 ชนะเลิศ ได้แก่ โรงเรียน เมืองปัตตานี สพป.ปัตตานี เขต 1 รองชนะเลิศอันดับ 1 โรงเรีนเทศบาล 4 (บ้านกำปงตาโก๊ะ) สพป.นราธิวาส เขต 1 และรองชนะเลิศอันดับ 2 โรงเรียนวัดสว่างอารมณ์ สพป.อยุธยาเขต 2 การแข่งขันจัดสวนถาดแบบชื้น ม.1-3 ชนะเลิศที่ 1 ได้แก่โรงเรีนวัดเขาโร สพป.นครศรีธรรมราช เขต 2 รองชนะเลิศ อันดับที่ 1 โรงเรียนวัดบางคราม สพป.สุราษฎร์ธานี เขต 2 และรองชนะเลิศอันดับที่ 2 โรงเรียนบ้านกกปลาซิวนาโด่ สพป.สกลนคร เขต 1 วันนี้ได้รับเกียรติจาก นายกมล ศิริบรรณ อดีตรองปลัดกระทรวงศึกษาธิการ นางวัลลา เรือนไชยวงศ์ ผอ. สำนักกิจกรรมนักเรียน และคณะให้เกียรติเข้าเยี่ยมชมและให้กำลังใจนักเรียนที่เข้าแข่งขัน ซึ่งดำเนินการ โดยสำนักงานเขตพื้นที่การศึกษาประถมศึกษานครปฐม เขต 1 และ #โรงเรียนวัดทัพหลวง(หลวงพ่อเกิดอุปถัมภ์) ได้รับมอบหมายจาก สพฐ.ให้เป็นคณะกรรมการดำเนินการจัดการแข่งขันกลุ่มสาระการเรียนรู้การงานอาชีพและเทคโนโลยี (การงานอาชีพ) ระหว่างวันที่ 11-13 กุมภาพันธ์ 2561 ณ ศูนย์ประชุมธรรมศาสตร์ รังสิต

# data[].attributes.headline
การแข่งขันการงานอาชีพฯ ประเภท จักสานไม้ไผ่ และประดิษฐ์ของใช้ 

# data[].attributes.subject
การแข่งขันการงานอาชีพฯ ประเภท จักสานไม้ไผ่ และประดิษฐ์ของใช้ 

# data[].attributes.body
วันที่ 11 กุมภาพันธ์ 2561   สำนักงานเขตพื้นที่การศึกษาประถมศึกษานครปฐม เขต1 โดย #โรงเรียนวัดทัพหลวง(หลวงพ่อเกิดอุปถัมภ์) ได้รับมอบหมายจาก สพฐ ให้เป็นคณะกรรมการดำเนินการจัดการแข่งขัน #กลุ่มสาระการเรียนรู้การงานอาชีพและเทคโนโลยี (การงานอาชีพ) ระหว่างวันที่ 11-13 กุมภาพันธ์ 2561 ณ ศูนย์ประชุมธรรมศาสตร์ รังสิต

# data[].attributes.attachment_link.title
110261แข่งขันการงานอาชีพฯ

# data[].attributes.headline
เริ่มแล้ว พิธีเปิดงานศิลปหัตถกรรมนักเรียนระดับชาติ ครั้งที่ 67  ณ ศูนย์ประชุมธรรมศาสตร์รังสิต 

# data[].attributes.subject
เริ่มแล้ว พิธีเปิดงานศิลปหัตถกรรมนักเรียนระดับชาติ ครั้งที่ 67  ณ ศูนย์ประชุมธรรมศาสตร์รังสิต 

# data[].attributes.body
ภายใต้แนวคิด “นวัตกรรมและความคิดสร้างสรรค์ สู่การพัฒนาชุมชน ”
วันที่ 11 กุมภาพันธ์ 2561 ณ ศูนย์ประชุมธรรมศาสตร์ รังสิต จ.ปทุมธานี ศาสตราจารย์คลินิก นายแพทย์ อุดม คชินทร รัฐมนตรีช่วยว่าการกระทรวงศึกษาธิการ เป็นประธานเปิดงานศิลปหัตถกรรมนักเรียนระดับชาติ ครั้งที่ 67 ปีการศึกษา 2560 ภายใต้แนวคิด “นวัตกรรมและความคิดสร้างสรรค์ สู่การพัฒนาชุมชน” ระหว่างวันที่ 11 – 13 กุมภาพันธ์ 2561 ณ ศูนย์ประชุมธรรมศาสตร์ รังสิต และสถานศึกษาใน จ.ปทุมธานี และจ.นนทบุรี
นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน เปิดเผยว่า งานศิลปหัตถกรรมนักเรียนระดับชาติเป็นการดำเนินการต่อเนื่องทุกปี ตั้งแต่ปี พ.ศ.2455 นับเป็นเวลา 105 ปี โดยกระทรวงศึกษาธิการเป็นผู้จัดงาน และสำนักงานคณะกรรมการการศึกษาขั้นพื้นฐาน ได้รับโอนภารกิจให้จัดงานขึ้น ในครั้งที่ 57 ปีการศึกษา 2550 จวบจนปัจจุบันเป็นครั้งที่ 67 ปีการศึกษา 2560 ณ ศูนย์ประชุมธรรมศาสตร์ รังสิต และสถานศึกษาใน จ.ปทุมธานี และจ.นนทบุรี โดยการนำนักเรียน ที่ได้รับรางวัลเหรียญทองลำดับที่ 1 ถึงที่ 3 จากการแข่งขันในระดับภาคทั้ง 4 ภูมิภาค มานำเสนอและแข่งขันทักษะฝีมือใน 8 กลุ่มสาระการเรียนรู้ 1 กิจกรรมพัฒนาผู้เรียน รวมแล้วมากกว่า 600 กิจกรรม ซึ่งมีวัตถุประสงค์เพื่อให้นักเรียนได้รับการพัฒนาทักษะทางด้านวิชาการ วิชาชีพ ดนตรี นาฏศิลป์ ศิลปะ มีทักษะในระดับคิดวิเคราะห์ สังเคราะห์ สามารถนำไปใช้ประเมินค่า พร้อมสนับสนุนการจัดกิจกรรมทั้งใน และนอกห้องเรียน ที่เอื้อต่อการพัฒนาคุณธรรม จริยธรรม คุณลักษณะอันพึงประสงค์ตามหลักสูตรและค่านิยมหลักของคนไทย 12 ประการ ภายใต้แนวคิด “นวัตกรรมและความคิดสร้างสรรค์ สู่การพัฒนาชุมชน” รวมทั้งการพัฒนาศักยภาพทรัพยากรบุคคลเพื่อก้าวเข้าสู่ Thailand 4.0 ตามนโยบายรัฐบาล
ศาสตราจารย์คลินิก นายแพทย์อุดม คชินทร รัฐมนตรีช่วยว่าการกระทรวงศึกษาธิการ ได้กล่าวชื่นชมสำนักงานคณะกรรมการการศึกษาขั้นพื้นฐาน และคณะกรรมการจัดงานที่ได้ร่วมมือกันจัดกิจกรรม เพื่อธำรงรักษาไว้ซึ่งศิลปหัตถกรรมของไทย ความเป็นชาติไทย อันได้แก่วัฒนธรรมประเพณี ศิลปะ ที่มีความประณีต สวยงามแสดงออกถึงความเป็นไทย ที่มีความอ่อนโยน สร้างสรรค์ สืบสานกันมาตั้งแต่อดีตจนถึงปัจจุบัน ไม่ว่าจะเป็นจิตรกรรม ประติมากรรม หรือสถาปัตยกรรมความงดงาม ที่มีผู้สร้างสรรค์ให้ปรากฏในวิถีการดำรงชีวิตของคนไทย รวมไปถึงการนำศิลปะไปใช้เพื่อประกอบอาชีพการงานได้ เช่น การจักสาน การทอ การปั้น การแกะสลัก รวมถึงดนตรีนาฏศิลป์ทุกแขนง ซึ่งพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงมีพระราชดำริว่า การดำรงรักษาศิลปหัตถกรรมที่ดีของชาติ คือ การส่งเสริมเด็ก และเยาวชนให้เห็นคุณค่าของงานศิลปะและหัตถกรรม ที่สามารถนำไปสู่การประกอบเป็นอาชีพเลี้ยงตนเองได้ อันเป็นการให้เด็กและเยาวชนมีส่วนร่วมอนุรักษ์ศิลปวัฒนธรรมของชาติอีกทางหนึ่ง
.............................................................
ทีมประชาสัมพันธ์เฉพาะกิจ สพฐ.
งานศิลปหัตถกรรมนักเรียนระดับชาติ ครั้งที่ 67 ปีการศึกษา 2560

# data[].attributes.attachment_link.title
110261พิธีเปิดงานศิลปหัตถกรรมนักเรียน

# data[].attributes.headline
ยินดีต้อนรับสู่ เพจ 

# data[].attributes.body
ยินดีต้อนรับสู่ เพจ คนแบ่งปัน...สร้างขึ้นด้วยร้อยยิ้มเล็กๆ แบ่งปันด้วยใจใหญ่ๆ